Държавен вестник, бр. 83, 2021 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  83
 
26 
спецификации от едно и също семейство двигатели, нормите за техните условия на работа и 
подробностите и границите за настройки на двигателя, които могат да бъдат разрешени. 
4.3.10.2 Предварително удостоверение или Свидетелство EIAPP се издава за двигател 
от семейство двигатели в съответствие с този Кодекс, който удостоверява, че базовиятдвигател 
отговаря на приложимото ограничение за NOх, посочено в правило 13. Когато двигателят от 
семейството изисква измерване на някои експлоатационни стойности преди сертифицирането, 
калибрирането на оборудването, използвано за тези измервания, трябва да бъде в съответствие 
с изискванията на 1.3 от Приложение IV към този кодекс. 
4.3.10.3 Когато базовият двигател на семейство двигатели се тества и газовите емисии 
се измерват при най-неблагоприятните условия, посочени в този Кодекс и се потвърди, че той 
отговаря на приложимите максимално допустими норми за емисии, дадени в т. 3.1, резултатите 
от проверката и измерването на NOх се записва в Свидетелството EIAPP, издадено за 
конкретния базов двигател и важи за всички двигатели от семейството. 
4.3.10.4 Ако две или повече Администрации се съгласят да признаят взаимно 
издадените от тях Свидетелства EIAPP, тогава цяло семейство, освидетелствано от една от тези 
Администрации, ще бъде прието от другите Администрации, сключили това споразумение с 
Администрацията, издала първоначалното Свидетелство, освен ако споразумението посочва 
друго. Свидетелствата, издадени съгласно такива споразумения, са приемливи като prima facie 
доказателство, че всички двигатели, включени в освидетелстването на семейството двигатели, 
отговарят на специфичните изисквания за емисии от NOх. Не са необходими допълнителни 
доказателства за съответствие с правило 13, ако се провери, че инсталираният двигател не е 
модифициран и настройката на двигателя е в рамките на разрешеното в Свидетелствотона 
семейството двигатели. 
4.3.10.5 Ако базовият двигател от семейство двигатели трябва да бъде освидетелстван в 
съответствие с алтернативен стандарт или различен цикъл на проверка от разрешения в този 
Кодекс, производителят трябва да докаже на Администрацията, че среднопретеглените емисии 
на NOх за съответното проверяване попадат в съответните гранични стойности съгласно 
правило 13 и този Кодекс, преди Администрацията да може да издаде Свидетелство EIAPP. 
4.4 Прилагане на концепцията за група двигатели 
4.4.1 Двигателите от група двигатели обикновено изискват настройка или модификация, 
за да отговарят на условията на работа на борда, но тези настройки или модификации не трябва 
да водят до емисии от NOx, надвишаващи приложимите норми в правило 13. 
4.4.2 Концепцията за група двигатели също така предоставя възможност за намаляване 
на проверките за одобрение за модификации на двигатели в производство или в експлоатация. 
4.4.3 По принцип концепцията за групата двигатели може да се приложи към всеки тип 
двигател, имащ същите конструктивни характеристики, както е посочено в т. 4.4.6, но е 
разрешена индивидуална настройка или модификация на двигателя след измерване на 
изпитателния стенд. Гамата двигатели в група двигатели и изборът на базов двигател се 
съгласува и одобрява от Администрацията. 
4.4.4 Заявлението за приемане за група двигатели, ако е поискано от производителя на 
двигателя или от друга страна, се разглежда за одобрение от Администрацията. Ако 
собственикът на двигателя, със или без техническа поддръжка от производителя на двигателя, 
реши да извърши модификации на редица подобни двигатели от тезина собственика, 
собственикът може да кандидатства за освидетелстване на група двигатели. Групата двигатели 
може да се основава на базов двигател, който е тестван на изпитвателния стенд. Типичните 
приложения са за подобни модификации на подобни двигатели при подобни експлоатационни 
27 
условия. Ако страна, различна от производителя на двигателя, кандидатства за освидетелстване 
на двигател, кандидатът за освидетелстване на двигателя поема отговорностите на 
производителя на двигателя, както е посочено в този Кодекс. 
4.4.5 Преди да издаде първоначално одобрение на група серийно произведени 
двигатели, Администрацията трябва да предприеме необходимите мерки, за да се увери, че 
може да упражнява  ефективен контрол на съответствието на продукцията двигатели. 
Разпоредбитена т. 4.3.7 се прилагат mutatis mutandis към този раздел. Това изискване може да 
не е необходимо за групи двигатели, създадени с цел модификация на двигателя на борда след 
издаване на СвидетелствоEIAPP. 
4.4.6 Ръководство за избор на група двигатели 
4.4.6.1 Групата двигатели може да бъде дефинирана от основни характеристики и 
спецификации в допълнение към параметрите, определени в т. 4.3.8 за семейство двигатели. 
4.4.6.2 Следните параметри и спецификации са общи за двигателите в рамките на група 
двигатели: 
.1 диаметъра на цилиндъра и хода; 
.2 метод и конструктивни характеристики на системата за зареждане под 
налягане и отработените газове: 
- постоянно налягане; 
- пулсираща система; 
.3 метод за охлаждане на системата за зареждане с въздух: 
- с/без охладител за постъпващия въздух; 
.4 конструктивни характеристики на горивната камера, които оказват влияние 
върху емисиите на NOх 
.5 конструктивни характеристики на системата за впръскване на гориво, 
буталото и впръскващата гърбица, които могат да бъдат характеристики, които влияят 
на емисията на NOх и 
.6 номинална мощност при номинална скорост. Разрешените диапазони на 
мощността на двигателя (kW/цилиндър) и/или номиналната скорост трябва да бъдат 
декларирани от производителя и одобрени от Администрацията. 
4.4.6.3 Обикновено, ако критериите, описани в т. 4.4.6.2, не се отнасят до всички 
двигатели в рамките на потенциална група двигатели, тогава тези двигатели не могат да се 
считат за група двигатели. Въпреки това, група двигатели може да бъде приета, ако само един 
от тези критерии не е общ за всички двигатели в бъдещата група. 
4.4.7 Указания за допустимо регулиране или модификация в рамките на група 
двигатели 
4.4.7.1 Незначителни корекции и модификации в съответствие с концепцията на групата 
двигатели се допускат след предварително освидетелстване или окончателна проверка на 
изпитателния стенд в рамките на двигателна група след съгласие на заинтересованите страни и 
одобрение от Администрацията, ако: 
.1 проверка на съответните за емисиите параметри на двигателя, и/или 
разпоредбите на бордовите процедури за проверка на NOх на двигателя, и/или 
данните, предоставени от производителя на двигателя, потвърждават, че 
коригираният или модифициран двигател отговаря на приложимата норма за